শোচনীয় বাট-পথ মেৰামতিৰ দাবীত আজি কোকৰাঝাৰত মধ্য চেচাপানী নিম্ন প্ৰথমিক বিদ্যালয়ৰ ছাত্ৰ-ছাত্ৰী, বিভিন্ন গাঁৱৰ জনতা, ৰিলিজিয়াছ মাইন'ৰিটি কাউন্সিল, সদৌ বিটিচি সংখ্যালঘু ছাত্ৰ সন্থা আৰু আমছুৰ সদস্যসকলে তীব্ৰ প্ৰতিবাদ সাব্যস্ত কৰে।
প্ৰতিবাদকাৰী সকলে অতি শীঘ্ৰে ৰাজ্য চৰকাৰ, বিটিচি প্ৰশাসন তথা কোকৰাঝাৰৰ সাংসদ নৱ শৰণীয়াক চেচাপানীৰ উক্ত বিদ্যালয়সমূহলৈ যোৱা পথটো মেৰামতি কৰি দিবলৈ যাৱতীয় ব্যৱস্থা গ্ৰহণৰ দাবী জনায়।
শতাধিক প্ৰতিবাদকাৰীয়ে অংশগ্ৰহণ কৰা প্ৰতিবাদটোত সকলোৱে একেমুখে চৰকাৰৰ বিৰুদ্ধে বিভিন্ন শ্লোগান আওৰোৱাৰ লগতে ছাত্ৰ-ছাত্ৰী, শিক্ষক-শিক্ষয়ত্ৰী তথা সৰ্বসাধাৰণ লোকসকলৰ যাতায়াতত যাতে কোনো ধৰণৰ ব্যাঘাট নজন্মে তাৰ বাবে অনতি পলমে যাৱতীয় ব্যৱস্থা গ্ৰহণৰ দাবী তোলে।
অসমৰ মুখ্য মন্ত্ৰী সৰ্বানন্দ সোণোৱাল হায় হায়, সাংসদ শৰণীয়া মূৰ্দাবাদ, হাগ্ৰামা মহিলাৰী গো বেক আদি ধ্বনিৰে প্ৰতিবাদস্থলী উত্তাল কৰি তোলে।
ৰিলিজিয়াছ মাইন'ৰিটি কাউন্সিলৰ কোকৰাঝাৰ জিলা সম্পাদক ইব্ৰাহীম ভূঞাই সংবাদকৰ্মীৰ আগত মন্তব্য কৰি কয় যে শোচনীয় বাট-পথ মেৰামতি কৰাৰ দাবীতে আজি আমি এইদৰে ৰাজপথলৈ ওলাই আহিছো।
তাৎপৰ্যপূৰ্ণভাৱে প্ৰতিবাদকাৰীসকলে কয় যে যদিহে ৰাজ্য চৰকাৰ তথা বিটিচি প্ৰশাসনে আমাৰ এই সমস্যা সমূহ সমাধান নকৰে তেনেহ'লে আমি আগন্তুক ২০১৯ চনৰ লোকসভা নিৰ্বাচন বৰ্জন কৰিবলৈ বাধ্য হ'ম।
অসম চৰকাৰ, বিটিচি চৰকাৰ আৰু নৱ শৰণীয়াক বাট-পথ মেৰামতি কৰি সূচল যাতায়াতৰ সুবিধা কৰি দিয়াৰ বাবে প্ৰতিবাদকাৰী ছাত্ৰ-ছাত্ৰীসকলে আহ্বান জনায়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
